เอเอเอสออโต้เซอร์วิสรุกตลาดรถหรู พร้อมเปิดตัวเบนท์ลีย์ฟลายอิ้งสเปอร์ใหม่
เรียกเสียงฮือฮาลั่นกราว เมื่อเบนท์ลีย์ มอเตอร์ แห่งอังกฤษเปิดตัว เบนท์ลีย์ ฟลายอิ้ง สเปอร์ ใหม่ โฉมใหม่ชนิด ออลนิว,นับเป็นเจเนอเรชันที่ 3 ของรถสปอร์ต 4 ประตูของเบนท์ลีย์รุ่นนี้ ยังคงรักษาเอกลักษณ์แห่งความนุ่มลึกมีระดับกับรูปทรงสปอร์ต ล้ำสมัย พร้อมรูปโฉมใหม่ในสไตล์ลีมูซีน,มีจุดเด่นที่โลโก้ ฟลายอิ้ง บี ถูกออกแบบใหม่หมดจดในสไตล์ทันสมัย โดยออกแบบมาเฉพาะในโอกาสที่เบนท์ลีย์เฉลิมฉลองครบ 100 ปี โดยเน้นไปยังความหมายของวิวัฒนาการของแบรนด์ในศตวรรษที่กำลังจะถึงนี้,ทีมรังสรรค์ที่เมืองครูว์ ประเทศอังกฤษ ฐานบัญชาการใหญ่ของเบนท์ลีย์ ตั้งใจสร้างรถรุ่นนี้ให้งดงามประหนึ่งงานศิลป์ชิ้นเอก สะท้อนความทรงศักดิ์อัครยนตรกรรมสปอร์ตซีดานที่ไม่เคยสร้างมาก่อน,กระจังหน้าถูกปรับให้มีความทันสมัย เพิ่มความสปอร์ตโฉบเฉี่ยว โครงสร้างไฟหน้าแอลอีดีได้รับแรงบันดาลใจจากแก้วคริสตัล ล้อมไปด้วยแผ่นโลหะเคลือบโครเมียม พร้อมไฟท้ายแบบใหม่ถูกออกแบบมาเป็นรูปตัวอักษร B,ล้อใหม่ขนาด 22 นิ้วถูกออกแบบมาเพื่อบุคลิกที่แสดงให้เห็นถึงความเหนือกว่า,มาพร้อมความสะดวกสบายของผู้โดยสาร พร้อมบาร์สุดหรูที่ห้องโดยสารด้านหลังที่ถูกออกแบบทันสมัย ตามแบบ ฉบับความเป็น แกรนด์ ทัวริ่ง ซีดาน,ภายในห้องโดยสารตั้งใจแสดงให้เห็นถึง ฝีมือช่างระดับเทพ จึงเปี่ยม ด้วยความหรู ประณีต มีสไตล์ มาพร้อมอุปกรณ์อำนวยความสะดวกครบครัน,เพิ่มความเด่นด้วยระบบขับเคลื่อน 4 ล้อครั้งแรกของเบนท์ลีย์ ควบคู่ไปกับระบบ Active All-Wheel Drive และ Bentley Dynamic Ride ช่วยให้การตอบสนองของระบบควบคุมมีประสิทธิภาพยิ่งขึ้น มาพร้อมกับระบบกันสะเทือนใหม่,นอกจากนี้ ยังนำเสนอตัวช่วยในการขับขี่อีกหลายระบบ โดยได้รวบรวมฟังก์ชันต่างๆ อย่าง Traffic Assist, City Assist and Blind Spot Warning โดยที่ระบบเบรกของเบนท์ลีย์นั้น ได้รวบรวมระบบรักษาความปลอดภัยชั้นสูง โดยมีการใช้วัสดุชั้นเยี่ยมหลากหลาย,กระหึ่มด้วยเครื่องยนต์เบนซินขนาด 6.0 ลิตร 12 สูบ ทวินเทอร์โบชาร์จ ระบบเกียร์ดูโอคลัตช์ 8 สปีด ระบบ TSI เพิ่มพละกำลังที่ 635 แรงม้า แรงบิด 900 นิวตันเมตร ทำความเร็วที่ 0–100 กม./ชม.เพียง 3.8 วินาที อัตราความเร็วสูงสุดที่ 333 กม./ชม.,สำหรับบ้านเรา เบนท์ลีย์ ประเทศไทย โดย ค่ายเอเอเอส ออโต้ เซอร์วิส ผู้นำเข้าและตัวแทนจำหน่ายรถเบนท์ลีย์อย่างเป็นทางการ แต่ผู้เดียวในไทย พร้อมสั่ง เบนท์ลีย์ ฟลายอิ้ง สเปอร์ ใหม่ เอาใจนักเลงรถหรู,เคาะราคาไว้ที่ 22.9 ล้านบาท,อัลคาโปน,motorwars@thairath.co.th
สำหรับบ้านเรา เบนท์ลีย์ ประเทศไทย โดย ค่ายเอเอเอส ออโต้ เซอร์วิส ผู้นำเข้าและตัวแทนจำหน่ายรถเบนท์ลีย์อย่างเป็นทางการ แต่ผู้เดียวในไทย พร้อมสั่ง เบนท์ลีย์ ฟลายอิ้ง สเปอร์ ใหม่ เอาใจนักเลง
เบนท์ลีย์ ฟลายอิ้ง สเปอร์ ใหม่,เบนท์ลีย์,โชว์รูมหัวเขียว,อัลคาโปน,รถหรู,ออลนิว